دارا سنگھ

دارا سنگھ بھارتی پہلوان اور اداکار تھے۔ وہ بھارتی پنجاب میں 19 نومبر، 1928ء کو ایک سکھ خاندان میں پیدا ہوئے۔ان کے والد کا نام سورت سنگھ رندھاوا اور والدہ کا نام بلونت کور تھا۔لمبے چوڑے داراسنگھ کو  بچپن سے ہی پہلوانی کا شوق تھا۔ اُنہوں نے 1966ء میں رستم پنجاب اور 1978ء میں رستم ہند کا خطاب حاصل کیا۔

وہ 1947ء میں سنگاپور چلے گئے تھے اور کوالالمپور میں ترلوک سنگھ کو ہراکرملیشیا میں چیمپئن بنے۔ انہوں نے پیشہ ور پہلوان کے طور مشرق بعید کے تقریباً تمام ممالک کا دورہ کیا۔ داراسنگھ نے لوتھیز اور ہسٹانلسا زیباسکو جیسے بین الاقوامی پہلوانوں سے مقابلہ کیا ۔ انہوں نے 500 سے زیادہ  کشتیاں لڑیں اور کبھی شکست کا منہ نہیں دیکھا۔1959ء میں کینیڈا کے چمپئن جارج نگوڈنوکر کوہراکر دولت مشترکہ چمپئن ٹرافی جیتی۔ انہوں نے 1983ء میں کشتی سے ریٹائرمنٹ لے لیا اور 1989ء میں اپنی خودنوشت سوانح میری آتم کتھا پنجابی میں شائع کی۔ 1996ء میں انہیں نیوز لینڈ کے ہال آف فیم میں شامل کیا  گیا۔ان کے آخری ٹورنامنٹ کا افتتاح اس وقت کے وزیراعظم راجیو گاندھی نے کیا تھا جس میں انہوں نے ریٹائرمنٹ کا اعلان کردیا۔انہیں جیت کا تحفہ اس وقت کے صدر گیانی ذیل سنگھ نے دیا تھا۔

اداکاری 
1952ء میں اُنہوں نے اداکاری کا آغار سنگدل فلم سے کیا۔ مجموعی طور پر اُنہوں نے 121 ہندی اور 21 پنجابی فلموں میں کام کیا۔ وہ ایک تیلگو اور ایک ملیالم فلم میں مہمان اداکار کے طور پر بھی آئے ہیں۔ اُنہوں نے اداکارہ ممتاز کے ساتھ بہت کامیاب فلمی جوڑی بنائی اور 16 فلموں میں ایک ساتھ کام کیا جس میں سے 10 فلمیں بہت کامیاب ہوئیں۔ 1980ء میں وہ ٹیلی وژن کی طرف آئے اور رامائن ڈرامے میں ہنومان کا کردار ادا کیا جو بہت مشہور ہوا۔ اُن کی آخری قابلِ ذکر ہندی فلم جب وی میٹ تھی جس میں اُنہوں نے کرینہ کپور کے دادا کا کردار ادا کیا تھا۔

فلم سٹوڈیو 
داراسنگھ موہالی (چندی گڑھ) میں مشہور دارا سنگھ اسٹوڈیو کے مالک بھی تھے جسے 1978ء میں قائم کیا گیا تھا۔

سیاست 
دارسنگھ بھارتی سیاست میں بھی فعال کردار ادا کیا اور دارا سنگھ سنہ 2003ء میں بھارتیہ جنتا پارٹی کی جانب سے راجیہ سبھا کے ممبر نامزد کیے گئے ۔

وفات 
دارا سنگھ کوجولائی کے دوسرے ہفتے ے دل کا دورہ پڑا  اور  انہیں ممبئی کے کوکیلابین ہسپتال میں داخل کرایا گیا، لیکن ان کی طبیعت خراب ہوتی چلی گئی۔طبیعت زیادہ خراب ہونے کے بعد ان کے گھر والے انہیں موت سے دو روز قبل  واپس گھر لے گئے تھے جہاں انہوں نے جمعرات کی صبح تقریباً ساڑھے سات بجے آخری سانس لی۔دارا سنگھ کے بیٹے اور اداکار وندو سنگھ نے کہا کہ بیماری سے ان کے دماغ پر برا اثر ہوا ہے۔ ’اس لیے ہم چاہتے ہیں کہ وہ اپنے آخری لمحات خاندان والوں کے ساتھ گزاریں۔12 جولائی، 2012ء کو دل کا دورہ پڑنے سے ممبئی، بھارت میں  اُن کا انتقال ہو گیا۔

ساتھی فنکار انوپم کھیرکا خراج عقیدت 
اداکار انوپم کھیر نے دارا سنگھ کے انتقال پر افسوس کا اظہار کرتے ہوئے کہا  تھا دارا سنگھ وہ ہستی تھے جو ایک مثال بن گئے تھے، لوگ کہاوت کے طور پر کہتے ہیں’’آپ کیا اپنے آپ کو دارا سنگھ سمجھتے ہیں‘‘۔ ان کا مزید کہنا تھا دارا سنگھ بہت ہی سادہ مزاج شخص تھے اور ’ان کی ہنسی بچوں جیسی تھی۔ ہوسکتا ہے کہ آج کی نسل دارا سنگھ کے بارے میں نہیں جانتی ہو لیکن ہمارے بچپن اور جوانی کی یادوں کا وہ اہم حصہ ہیں۔

حوالہ جات

1928ء کی پیدائشیں
2012ء کی وفیات
اکیسویں صدی کے بھارتی مرد اداکار
بالی وڈ اداکار
بیسویں صدی کے بھارتی فلم ہدایت کار
بیسویں صدی کے بھارتی مرد اداکار
بھارتی اداکار سیاست دان
بھارتی سکھ
بھارتی فلم ہدایت کار
بھارتی مرد فلمی اداکار
بھارتی مرد ٹیلی ویژن اداکار
بھارتیہ جنتا پارٹی کے سیاست دان
پنجابی سنیما کے مرد اداکار
پنجابی شخصیات
ضلع امرتسر کی شخصیات
ملیالم سنیما کے مرد اداکار
ممبئی کے سیاست دان
ممبئی کے فلم پروڈیوسر
ممبئی کے فلمی ہدایت کار
ممبئی کے مرد اداکار
ڈبلیو ڈبلیو ای ہال آف فیم
ہدایت کار
ہندوستانی اداکار
ہندی زبان کے فلم ہدایت کار
ہندی سنیما کے مرد اداکار
ہندی فلم پروڈیوسر
ضلع امرتسر کے کھلاڑی
بھارتی پیشہ ور مرد پہلوان
وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
Short description is different from Wikidata